Christmas Tree

Christmas Tree (בעברית: עץ חג המולד) הוא שיר שהוקלט על ידי הזמרת-יוצרת האמריקאית ליידי גאגא. השיר יצא לאור ב-16 בדצמבר 2008. הוא נכתב והופק על ידי גאגא, מרטין קירשנבאום וספייס קאובוי, שמשתתף גם בשירה. מבחינה מוזיקלית, "Christmas Tree" הוא שיר חג מולד עם השפעות דאנס-פופ וסינת'פופ. בשיר ישנה דגימה מתוך שיר חג המולד הקלאסי "Deck the Halls", וכן משתמש בפתיח שלו במילים "Rum pum pum pum" משיר חג המולד "The Little Drummer Boy". מבחינה לירית, השיר כולל רמיזות מיניות.

השיר ספג ביקורות מעורבות מטעם מבקרי המוזיקה, כאשר חלקם שיבחו את היצירתיות והייחודיות שלו ביחס לשירי חג מולד אחרים, בעוד אחרים מתחו ביקורת על רמיזותיו המיניות וקובעים שהוא "לא מתאים למשפחה". בעקבות מכירות דיגיטליות רבות, השיר הגיע בינואר 2009 למקום ה-79 במצעד קנדה הוט 100. בסוף 2010 הוא הגיע גם למקום ה-18 במצעד RIAJ היפני ולמקום ה-23 במצעד 100 שירי החג של בילבורד בארצות הברית. בדצמבר 2009 הוא הוצע להורדה בחינם באתר אמזון כחלק מהיוזמה "" לקידום האתר. השיר נכלל בכמה אלבומי אוסף של חג המולד, כולל Now That's What I Call Christmas! 4.

== רקע ==
"Christmas Tree" הוא שיר חג מולד,<ref name="spacecowboybio"></ref> הכולל שירה של גאגא וספייס קאובוי. הוא נכתב והופק על ידי גאגא, ספייס קאובוי ומרטין קירשנבאום. ספייס קאובוי וגאגא הכירו בלוס אנג'לס על ידי מרטין קירשנבאום, העומד בראש חברת התקליטים של גאגא, צ'ריטרי רקורדס, השייכת לאינטרסקופ רקורדס.<ref name="musicbox"></ref> קירשנבאום המליץ על שיתוף פעולה ביניהם לאחר ששמע את הסינגל "My Egyptian Lover" של ספייס קאובוי,<ref name="urb"></ref><ref name="eq"></ref> שיצא בינואר 2007 בהשתתפות הסולנית נדיה הו.<ref name="bbclover"></ref> קירשנבאום יצר קשר עם ספייס קאובוי במהלך דצמבר 2007 וספייס קאובוי שוחח לראשונה עם גאגא בטלפון בערב השנה החדשה, והם "ישר [הסתדרו] טוב מאוד" ושוחחו על פאייטים, כדורי דיסקו, פרינס, דייוויד בואי וציור גוף.<ref name="andpop"></ref> הצמד עבד יחד בלוס אנג'לס עבור יצירת "Christmas Tree" ו-"Starstruck", שיר הכלול בכמה ממהדורות האלבום הנוכחי באותה תקופה של ליידי גאגא, The Fame. ספייס קאובוי התייחס לעבודה עם ליידי גאגא:

== כתיבה ולחן ==
"Christmas Tree" הוא גרסה לשיר חג המולד המסורתי "Deck the Halls" , עם אותה המנגינה, ורק המילים שונו לבעלות אופי מיני,<ref name="nyu"></ref> עם רמיזות ומטאפורות מיניות רבות.<ref name="eye"></ref><ref name="post"></ref> מבחינה לירית, השיר הוא "חגיגי בצורה גסה" עם שורות כמו "Light me up put me on top/ Let's fa-la-la-la-la-, la-la, la, la". בניתוח של סטליוס פילי מוושינגטון סקוור ניוז, פילי מתבדח שמשמעות השיר קרובה יותר לגרסה המקורית של "Deck the Halls" , שיר עם וולשי בשם "Nos Galan" ("ערב השנה החדשה" בוולשית) אשר מושר באופן מסורתי בערב ראש השנה,<ref name="solos"></ref><ref name="dancebook"></ref> מאשר לגרסת חג המולד האנגלית. הוא מצטט את השורה הראשונה מהשיר המקורי, "Cold is the man who can't love", ואומר שגאגא "מבקשת לא להזהיר מפני הפיכה לאדם קר וחסר אהבה, אלא למנוע את הגורל הזה בדרך של אהבה חמה".

השיר, מסוגת חג המולד, מכיל גם מוזיקת דאנס-פופ וסינת'ספופ<ref name=":0"></ref><ref name="georgia"></ref> עם סינתיסייזרים ו"קצב דופק".<ref name="nouse"></ref> ספייס קאובוי תיאר את השיר כ"עתידני". במילות השיר מוזכר כינויו של המפיק קירשנבאום, "Cherry Cherry Boom Boom". כשתיארה את השיר בפרק 25 בסדרת הרשת שלה ביוטיוב, "Gaga-vision", אמרה גאגא: "'Christmas Tree' עוסק ברוח חגיגת החג השמח ביותר ואני אגיד לכם למה: מכיוון שחג המולד הוא החג שהכי גורם לבנים ובנות להרגיש תאוותניים".<ref name="gagavision25"></ref><ref name="popdirt"></ref>

== יציאה לאור ==
"Christmas Tree" יצא לאור ב-16 בדצמבר 2008 כסינגל להורדה דיגיטלית בלבד על ידי חברת התקליטים אינטרסקופ רקורדס, בזמן שהסינגל הראשון של גאגא "Just Dance" הגיע למצעדים.<ref name=":0" /><ref name="gaga"></ref> מאוחר יותר הוא הפך לזמין באמזון ובחנות האייטונס. השיר לא נכלל באלבום The Fame של גאגא. שנה לאחר מכן, בדצמבר 2009, הוא נכלל ברשימת השירים להורדה בחינם מאתר אמזון כחלק מההצעה "", במסגרתה לאורך עשרים וחמשת הימים הראשונים של חודש דצמבר, כל יום שיר אחד בנושא חג המולד מוצע להורדה בחינם מהאתר.<ref></ref> "Christmas Tree" הוצע בחינם ב-6 בדצמבר.<ref name="offbeat"></ref> השיר נכלל בכמה אלבומי אוסף: אלבום האוסף הקנדי NOW! Christmas 4, אלבום האוסף הטאיוואני Christmas 101<ref name="taiwan"></ref> ואלבום האוסף העונתי It's Christmas Time,<ref></ref><ref name="chester"></ref> שכולם יצאו לאור בחג המולד של 2009. הוא נכלל גם באלבומי האוסף <ref></ref> ו-Now That's What I Call Christmas! 4 , שהוא חלק מסדרת אלבומי האוסף ,<ref></ref> שיצאו שניהם בחג המולד של 2010. "Christmas Tree" נכלל גם באלבום The Singles, מארז של סינגלי CD שיצאו ביפן בלבד בדצמבר 2010. הוא כלול בדיסק התשיעי והאחרון, שכולל גם את שלוש הרצועות החיות מהאלבום The Cherrytree Sessions.<ref name="japansingles"></ref>

== קבלה ==
השיר זכה לביקורות מעורבות מצד המבקרים. אלכס רולס ממגזין אופביט העניק לו ביקורת חיובית במסגרת "" של אתר אמזון. הוא התבדח על כך שאמני השירים היותר-דתיים חייבים "להתפלל" למען ליידי גאגא, ותיאר את השיר כ"לא כל כך רציני". אסטרלה אדיירי, עורכת המוזיקה של עיתון הסטודנטים נאוז , העניקה לשיר ביקורת חיובית והחמיאה ל"קצב הסינתיסייזר שלו ולרמיזות הרבות ליולטייד (חג המולד)". ריאן ברוקינגטון מניו יורק פוסט שיבח את השיר ותיאר אותו כ"שיר חג אהוב" ו"ג'ינגל מעץ אורן של איברים נשיים סמויים". מבקר מאתר gay.com תיאר את השיר כ"עליז" וכ"בחירה שובבה", ושיבח את ה"הוללות האפלה" שלו.<ref name="planet"></ref> ג'ינו דלה פז מפיליפין סטאר תיאר את השיר ככזה שנע בין "אפס למטורף"<ref name="philippine"></ref> ודיאנה נבירומה מוויקלי אובזרבר כינתה את השיר "פשוט שובב ומטורף".<ref name="observer"></ref> ג'ייסון לואיס מפאסט פורוורד ויקלי כינה את השיר "מגוחך בצורה מקסימה" ואמר שהוא בין "שירי החג 'החדשים' הטובים ביותר שיש".<ref name="ffweekly"></ref> צ'אד בולוק מ-MTV כלל את "Christmas Tree" ברשימת שירי חג המולד החדשים ו"המצוינים", ותיאר אותו כ"לא-מסורתי ומיני באופן מעורפל".<ref name="mtvlist"></ref>

מולי גמבל ממרקט טריביון העניקה לשיר ביקורת שלילית, מתחה ביקורת על "המטאפורה המוסווית בצורה גרועה" של השיר על יחסי מין, וכינתה את השיר "חסר בושה". היא כתבה כי "Christmas Tree" אינו שיר שאפשר להאזין לו בנוכחות המשפחה וכי הוא "גורם לחג המולד להרגיש מלוכלך".<ref name="marquette"></ref> קייטי האסטי ומלינדה ניומן מ-HitFix העניקו לשיר ביקורת שלילית ביותר, כינו אותו "טיפשי ונוראי בצורה בלתי נתפסת" ו"שיר חג המולד הנורא ביותר אי פעם בעולם כולו אי פעם", ומתחו ביקורת על המטפורות המיניות הברורות שלו.<ref name="hitfix"></ref> קסאונדרה באבר מאובזרבר-דיספץ' כללה את השיר ברשימת "להיטי החג הנוראיים", ומתחה עליו ביקורת בשל היותו "מיני" ואמרה שהוא "לא מתאים לילדים".<ref name="baber"></ref>

בביקורת של כריס בילטון מאיי ויקלי לאלבום Now! Christmas 4, השיר תואר כ"פורנו-טסטיק" (porn-tastic), וצוטטה השורה "עץ חג המולד שלי טעים" (My Christmas tree is delicious) מהשיר. בילטון הוסיף וכתב שהוא אחד השירים הבודדים באלבום שהופכים אותו ל"מילוי גרב (=מתנה) ראוי". בביקורת אחרת לאלבום בעיתון הגרדיאן בשארלוטטאון , כינה המבקר דאג גלנט את השיר "מנחה איומה".<ref name="guardian"></ref> בוורלי לאני, מ-Winnipeg Free Press , העניק לשיר ביקורת שלילית, בהעירו כי המאזינים "ייעלבו" מה"מטפורות הממש לא חגיגיות" של השיר, וכינה אותו אחד מ"ים של שירים מקוריים בלתי נסבלים" באלבום Now! Christmas 4.<ref name="winnipeg"></ref> דאריל סטרדן מאוטווה סאן כינה את השיר "הסיבה היחידה לקנות" את האלבום Now! Christmas 4, והמליץ להוריד אותו.<ref name="ottawa"></ref> בביקורת אחרת על Now! Christmas 4, ג'ון לוקאס מג'ורג'יה סטרייט תיאר את השיר כ"להיט אלקטרוני מטונף" ו"כל כך בוטה על מין עד שאתה צריך לתהות איך לעזאזל הוא עבר את שומרי הסף הערניים בדרך כלל של ", וכינה אותו "יוצא מן הכלל" עבור אלבום עדין פרט אליו. בביקורת על האלבום It's Christmas Time, כתבה פולי וויקס מצ'סטר כרוניקל, כינה את השיר כמשהו ש"יגרום שמחה לבני נוער". בביקורת אחרת על האלבום Now That's What I Call Christmas! 4, ג'יי מת'יו קוב ממגזין HiFi כינה את "Christmas Tree" חלק מ"רשימה טובה" של חומרים חדשים ותיאר אותו כ"שובב, אבל נחמד".<ref></ref>

== הצלחה מסחרית ==
עקב הורדות דיגיטליות רבות, "Christmas Tree" הגיע למקום ה-79 במצעד קנדה הוט 100 בשבוע הראשון של ינואר 2009, ושהה שם במשך שבוע. בנובמבר 2010 השיר הגיע למקום ה-18 במצעד RIAJ היפני, שם קבע את השיא שלו.<ref name="riaj"></ref> בשבועות הבאים השיר ירד למקומות 51, 74, 81 ו-100 עד שיצא מהמצעד.<ref name="riaj2"></ref><ref name="riaj3"></ref><ref name="riaj4"></ref><ref name="riaj5"></ref> בנוסף באותו החודש, השיר נכנס למצעד שירי החג של בילבורד בארצות הברית, והגיע בשיאו למקום ה-23. בדצמבר 2010 הוא דורג במקום ה-23 ברשימת "100 שירי חג המולד המובילים" על ידי בילבורד,<ref name="holiday"></ref> בהתבסס על מכירות והשמעות במהלך החורף, לפי חישובם של נילסן סאונדסקאן ונילסון BDS.<ref name="holidaypageone"></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירי חג המולד
קטגוריה:שירים על מיניות
קטגוריה:שירים על עצים